paragraph_text: Mala sirena: Arielino djetinjstvo ( eng. The Little Mermaid: Ariel's Beginning ili The Little Mermaid III) ili Mala sirena 3 je animirani  fantastični film iz 2008. godine redateljice Peggy Holmes u produkciji Walt Disney Pictures. Filmska priča postavljena je prije događaja filma Mala sirena iz 1989. godine, gdje kralj Triton nakon smrti svoje supruge kraljice Atene, zabrani svu glazbu iz podvodnog kraljevstva Atlantike, a njegova najmlađa kći Ariela pokušava vratiti pozitivu, optimizam, glazbu i sjećanje na svoju majku u podvodno kraljevstvo. U filmu se nalaze glasovi Jodi Benson, Samuel E. Wright, Sally Field, Kenneth Mars i Jim Cummings i dodatni članovi, Jennifer Hale, Gray DeLisle, Kari Wahlgren, Parker Goris, Kevin Michael Richardson i Rob Paulsen. Walt Disney Studios Home Entertainment objavio je film 26. kolovoza 2008.